tomron87/hebrew-wikipedia-sentences-corpus huggingface dataset:
בתקופתו נחרבה רוזנות טריפולי הצלבנית (במרץ 1289), עכו – בירת ממלכת ירושלים – נכבשה לאחר מצור אדיר (1291), ומייד אחריה נפלו המבצרים החזקים של צור, צידון, טרטוס, ביירות וחיפה-עתלית, למרות מלחמות הנגד של אנרי והטמפלרים שבממלכה, ולבסוף גם מבצר ארוד (1302).
פיליפ מברונסוויק-גרובנהאגן (בסביבות 1359?); אציל אירופאי שהמשיך לישא את התואר; לא ידוע מי נשא אותו לפניו ואחריו, מלבד-
פטר דה ליזיניאן (בסביבות 1415?); ממשפחת המלוכה של קפריסין, וקונטאבל ממלכת ירושלים שלא התקיימה כבר מאה ועשרים שנים.
קונון היה פילולוג ומיתוגרף יווני מתקופת אוגוסטוס קיסר.
קונון חיבר יצירה ששמה "סיפורים" (Διηγήσεις), המוקדשת לארכלאוס פילופאטור, מלך קפדוקיה .
היה זה אוסף של 50 סיפורים המתייחסים לתקופה המיתית וההירואית, ובמיוחד לייסודן של מושבות.
תקציר של היצירה נשמר בביבליותקה של פוטיוס, הפטריארך של קונסטנטינופול במאה ה-9, שמשבח את הסגנון האטי של קונון, ומעיר שניקולאוס איש דמשק שאל ממנו הרבה.
דיון כריסוסטומוס מזכיר רטוריקן בשם "קונון", שייתכן וניתן לזהותו עם קונון המיתוגרף.
הסיפור ה-40 ביצירה מתאר את תולדותיה של אנדרומדה ומקשר אותה עם העיר יפו, בהתאם למסורת ארוכה בספרות היוונית, אולם אינו מציין שהיא נמצאת בארץ יהודה, אלא בארץ שנקראה באותו הזמן "יפו", שקיבלה את שמה מעיר החוף ו"נקראה לאחר מכן פיניקיה".
קוֹנוֹפִּיתיים (שם מדעי: Conopidae) היא משפחה של חרקים מסדרת הזבובאים המונה כ-800 מינים הנפוצים ברחבי העולם בעיקר באקלים חם ויבש.
זבובים אלה מגיעים לאורך 4–25 מילימטרים.
הרימות טפילות בתוך גופם של חרקים כצרעות, דבורים, נמלים, צרצרים, תיקנים וזבובאים אחרים.
הנקבה מטילה את הביצה על הפונדקאי תוך כדי תעופה ולצורך כך משתמשת באיבר דמוי פצירה המצוי בקצה הבטן.
הביצה מוחדרת לתוך בטן הפונדקאי או מוטלת עליו.
הרימה ניזונה לאחר הבקיעה בבטן הפונדקאי ובשלבים מאוחרים יותר היא עוברת לרקמות החזה עד למותו.
הבוגרים ניזונים מצוף ומתאפיינים בחדק ארוך ומפותח.
קונור דייוויד קודי הוא כדורגלן אנגלי המשחק בעמדת הבלם בקבוצת רקסהאם מהצ'מפיונשיפ.
קודי, יליד ליברפול שבמרזיסייד, גדל ותמך בקבוצת הכדורגל ליברפול.
הוא תוצר של האקדמיה לנוער של ליברפול לאחר שהצטרף למועדון בשנת 2005. במהלך עונת 2010/11, קדי היה חלק מהסגל הרחב של הקבוצה הבוגרת.
קודי מונה לקפטן מועדון הנוער של המועדון עד גיל 21 וב-12 במאי 2013 ערך את הופעת הבכורה שלו והיחידה בניצחון 1–3 על פולהאם.
קודי הושאל לחצי שנה לשפילד יונייטד מהצ'מפיונשיפ ב-22 ביולי 2013. קודי כבש את שער הבכורה הראשון שלו בתיקו 1–1 בלייטון אוריינט ב-30 בנובמבר 2013. במהלך חלון העברות של ינואר 2014, האריכה שפילד את תקופת ההשאלה שלו עד לסיום העונה.
קודי שיחק בקביעות בבשפילד בהמשך העונה וחזר לליברפול לאחר ששיחק 50 משחקים וכבש שישה שערים בכל המסגרות בשפילד יונייטד.
ב-6 באוגוסט 2014 חתם בהאדרספילד טאון לשלוש שנים.
הוא ערך את הופעת הבכורה שלו כמחליף בתבוסה 4–0 לבורנמות' ב-9 באוגוסט.
ב-1 באוקטובר, הוא הבקיע את שערו הראשון עבור המועדון מול וולברהמפטון וונדררס, במשחק בו ניצחה טאון 1–3.
ב-3 ביולי 2015 חתם קודי בוולברהמפטון וונדררס לשלוש שנים תמורת סכום שנע סביב ה-2 מיליון ליש"ט.
ב-9 באוגוסט 2016 הבקיע את שערו הראשון עבור הקבוצה בניצחון 1–2 של בגביע הפוטבול ליג בסיבוב הראשון מול קרולי טאון.
בספטמבר 2017 חתם על חוזה חדש לארבע שנים.
ב-15 בפברואר 2019 חתם קודי על חוזה חדש שיימשך עד לקיץ 2023. ב-2 במרץ 2021 קודי כבש את שער הבכורה שלו בפרמייר ליג בהפסד של קבוצתו למנצ'סטר סיטי.
ב-8 באוגוסט 2022 עבר בהשאלה לאברטון לעונה אחת.
ב-13 באוגוסט ערך הופעת בכורה בקבוצה בהפסד 1–2 לאסטון וילה.
ב-1 באוקטובר כבש שער בכורה, בניצחון 1–2 על סאות'המפטון.
ב-1 ביולי 2023 חתם בסלטר סיטי לאחר שזו ירדה לצ'מפיונשיפ.
ב-1 באוגוסט 2025 חתם לשנתיים ברקסהאם.
קודי ייצג את נבחרת אנגליה מתחת לגיל 16 ועד גיל 20. הוא הופיע בה 17 פעמים.
כמו כן היה חלק מאליפות אירופה תחת גיל 19 של אופ"א בשנת 2012 באסטוניה בה אנגליה הגיעה עד חצי הגמר בו הודחה מול נבחרת יוון.
הוא מונה לקפטן נבחרת עד גיל 20 באנגליה ב-2013.
ב-8 בספטמבר 2020 ערך את הופעת הבכורה בנבחרת אנגליה בתיקו 0-0 נגד דנמרק במסגרת ליגת האומות.
בהופעה זו הפך לשחקן הראשון מוולבס שפותח בהרכב נבחרת אנגליה מאז 1990 אז היה זה סטיב בול.
קודי אף נבחר לאיש המשחק על ידי סקיי ספורט.
ב-8 באוקטובר 2020 כבש קודי את שערו הראשון באנגליה בהופעתו השנייה בלבד, בניצחון 0–3 במשחק הידידות מול ויילס שנערך באצטדיון ומבלי.
קונור ראיין סווינדלס הוא שחקן ודוגמן אנגלי.
הוא ידוע בעיקר בזכות תפקידו כ"אדם גרוף" בסדרת המקור של נטפליקס, "חינוך מיני".
סווינדלס נולד ב-19 בספטמבר 1996 בעיירה לואיס (אנ'), מזרח סאסקס בדרום-מזרח אנגליה.
הוא הצעיר מבין ארבעה בנים להוריו, איאן ופיבי סווינדלס.
היא מתה מסרטן המעי הגס כשסווינדלס היה בן שבע.
לאחר מותה, הוא ואביו הלכו לגור עם סבו וסבתו של סווינדלס בעיירה הכפרית ווסט צ'ילטינגטון (אנ') עד שעברו לבילינגסהרסט (אנ'), שניהם במערב סאסקס.
הוא נשר מבית הספר בגיל 17.
הוא התחיל לשחק כשראה כרזת אודישן למחזה מקומי וחברו שכנע אותו ללכת לאודישן.
הוא קיבל את התפקיד הראשי.
לאחר מכן שיחק בשתי הצגות מקומיות נוספות.
בשנת 2017 שיחק בתפקידי אורח בסדרת הדרמה "פרוצות" ובדרמה ההיסטורית "ג'יימסטאון".
בשנת 2018 הוא כיכב בתפקיד אדם בסרט הדרמה "VS." בבימוי אד לילי.
באותה שנה, לוהק סווינדלס במקום השחקן ג'ו אלווין לתפקיד דונלד בסרט "נעלמים", סרט מתח פסיכולוגי סקוטי שביים כריסטופר ניילום, בכיכובם של ג'רארד באטלר ופיטר מולן.
בשנת 2019 הוא החל לשחק לצד אייסה באטרפילד וג'יליאן אנדרסון בסדרת הדרמה הקומית של נטפליקס "חינוך מיני" בתפקיד אדם גרוף, בנו של המנהל ובריון שמנהל מערכת יחסים מתוחה עם אביו, תפקיד שגילם במשך ארבע עונות עד 2023.
בשנת 2020 שיחק בסרט "אמה", דרמה קומית-תקופתית בריטית שביימה אוטום דה ויילד .
התסריט, שנכתב בידי אלינור קאטון, מבוסס על ספר באותו השם מאת ג'יין אוסטן.
בשנת 2021 גילם את סימון האדלואו בסדרת הדרמה המשטרתית "חקירה במצולות" ב-BBC One.
בשנת 2023 שיחק בתור ארון דינקינס בסרטה של גרטה גרוויג "ברבי", על פי תסריט שכתבה עם בעלה, נואה באומבך.
בשנת 2024 שיחק בסרט הדרמה הביוגרפי של נטפליקס, "הסקופ" (אנ') בתור ג'י דונלי, לצד ג'יליאן אנדרסון בתפקיד הראשי.
בהמשך השנה, שיחק בסדרה הקומית של אפל TV פלוס, "ההרפתקאות המומצאות לחלוטין של דיק טרפין" (אנ') המבוססת על הסדרה משנות השמונים - "דיק טרפין" ששודרה ברשת ITV.
אדם נעלמים (אנ') דונלד מקארתור 2020אמה רוברט מרטין2021Barbarians דן2023ברביארון דינקינס2024הסקופ (אנ')ג'י דונליTBAWilliam TellThe Entertainment System Is DownJingle Bell Heistניק
קונור פאולו הוא שחקן אמריקאי-יהודי, הידוע בעיקר מתפקידו בתור אריק ואן דר וודסן (אנ') בסדרת הנעורים "אחת שיודעת" (2007–2012), בתור דקלן פורטר בסדרת הדרמה "נקמה" (2011–2013).
הוא הופיע גם בשני סרטים בבימויו של אוליבר סטון, "אלכסנדר" משנת 2004 ו"מגדלי התאומים" משנת 2006.
פאולו נולד בעיר ניו יורק, בנם של ג'וליה מנדלסון, מורה לפיתוח קול ופסנתרנית קלאסית, וקולין פאולו, סופר ותסריטאי.
החל למד בתיכון לאמנויות בשכונת הלס קיצ'ן, מנהטן בניו יורק עם שרה היילנד וטיילור מומסן.
הוא לקח שיעורי משחק במכון לי סטרסברג לתיאטרון ולקולנוע.
פאולו השתתף גם במחנה קיץ לאמנויות במרכז האמנויות והמוזיקה של אפל, בעיירה אלמר, ניו ג'רזי במשך מספר קיצים.
הוא למד באוניברסיטת ניו יורק סמסטר אחד בסתיו 2008.
בשנת 2002 הוא גילם נער עבריין בשני פרקים בסדרה "חוק וסדר: מדור מיוחד".
בשנת 2003 הוא ערך את הופעת הבכורה שלו בסרטו של קלינט איסטווד "מיסטיק ריבר", כששיחק את שון הצעיר.
בשנת 2004, שיחק באופרת הסבון "לחיות את החיים" בתור טרוויס אוקונל.
פאולו שב להופיע בחוק וסדר: מדור מיוחד, כששיחק נער המבוסס בפרק המבוסס על המקרה של ג'סטין ברי.
סרטים אחרים בהם השתתף כוללים את מגדלי התאומים של אוליבר סטון בשנת 2006; מלאכי השלג, בבימויו של דייוויד גורדון גרין ובסרט "הבן האהוב" תפקידו הראשי הראשון.
לפאולו יש רקע בתיאטרון ובפרסומות.
הוא הופיע על בימת ברודוויי במחזמר המצליח "ללכת עד הסוף" ובאוף ברודוויי בהפקת התיאטרון הציבורי של ניו יורק של ריצ'רד השלישי של שייקספיר.
בין השנים 2007 עד 2011 היה לפאולו תפקיד משנה בסדרה "אחת שיודעת", שם גילם את אריק ואן דר וודסן, אחיה של הדמות הראשית סרינה ואן דר וודסן.
הופעתו האחרונה בסדרה הייתה בעונה השישית.
בשנת 2010 שיחק בסרט "Stake Land" בבימויו של ג'ים מיקל.
באפריל 2011 הצטרף פאולו לצוות השחקנים של הסדרה "נקמה" בהפקת רשת ABC.
באוגוסט 2011, פאולו הצהיר כי הוא יקבל על עצמו את התפקיד הראשי בסדרה החדשה נקמה, במשרה מלאה ודמותו כאריק ואן דר וודסן כבר לא תופיע בסדרה אחת שיודעת.
עם זאת, הוא חזר לסדרה להופעה קצרה בפרק האחרון בסדרה.
פאולו סיים את תפקידו בסדרה במאי 2013, בסיום העונה השנייה.
בשנת 2018 הוא התארח בפרק בסדרה "חלומות חשמליים".
ב-2020, הוא התארח בפרק בעונה השלישית של "ההמתמחה".
שנה סדרה תפקיד הערות 2002, 2006 חוק וסדר: מדור מיוחד זאקרי קונור / טדי ווינוק 2 פרקים 2004 לחיות את החיים טרוויס אוקונל 16 פרקים 2007–2012 אחת שיודעת אריק ואן דר וודסן תפקיד חוזר (עונות 1–4)
שנה כותרת תפקיד הערות 2006 Bully טום
קונון טרופימוביץ' מולודי (17 בינואר 1922 – 9 בספטמבר 1970) היה קצין מודיעין סובייטי, המכונה במערב גורדון ארנולד לונסדייל.
בהיותו איש עסקים קנדי במהלך המלחמה הקרה הוא היה סוכן מודיעין של הק.ג.ב.
והמוח מאחורי טבעת הריגול פורטלנד, שפעלה באנגליה מסוף שנות החמישים ועד 1961.
אדם בשם גורדון ארנולד לונסדייל נולד ב-27 באוגוסט 1924 בקובלט, אונטריו, קנדה.
אביו עמנואל ג'ק לונסדייל היה כורה.
אמו אולגה אלינה בוסה היגרה מפינלנד.
בני לונסדייל נפרדו בשנת 1931. שנה לאחר מכן, אולגה לקחה את בנה בן ה-8 למולדתה פינלנד.
האמינו שהוא מת בסביבות שנת 1943 והסובייטים השיגו את ניירותיו לשימוש סוכניהם.
גורדון לונסדייל בפועל תועד כמי שעבר מילה; בעוד שמתחזהו לא.
קונון מולודי נולד במוסקבה בשנת 1922, בנם של מדען ואשתו.
לדברי בנו של קונון, טרופים מולודי, שכתב ספר על אביו, המודיעין הסובייטי כבר התעניין בנער הצעיר.
גנריך יגודה עזר לאמו של קונון להשיג דרכון זר עבורו כדי לצאת לארצות הברית ללמוד בבית הספר בקליפורניה ולגור שם עם דודתו, מורה למחול בשם טטיאנה פיאנקובה.
בשנים 1936–1938 הוא נרשם לבית ספר תיכון בברקלי (על פי הביוגרפיה הרשמית שלו שפורסמה על ידי שירות הביון הרוסי, הוא עזב את ברית המועצות בשנת 1932).
מולודי חזר לברית המועצות בשנת 1938, לאחר שלמד אנגלית והיה מודע לתרבות האמריקאית.
באוקטובר 1940 הוא גויס לצבא האדום, ושימש כקצין סיור ומודיעין במהלך מלחמת העולם השנייה.
בשנת 1946 השתחרר מן השירות בדרגת סגן.
לאחר השחרור התקבל ללימודים באקדמיה לסחר חוץ (מוסד אקדמאי מאוד יוקרתי בברית המועצות), שם למד סינית.
בשנת 1951, בתום הלימודים נשאר באקדמיה כמרצה לסינית.
בשנת 1951 גויס על ידי המינהל הראשי הראשון של המשרד לביטחון המדינה (אגף המודיעין הפוליטי) והוכשר כסוכן.
במהלך הכשרת המודיעין שלו הוא התחתן ונולדו לו שני ילדים.
בשנת 1953, נסע מולודי לקנדה באוניית סוחר סובייטית, והתחזה לאזרח קנדי בשם "גורדון לונסדייל" (לונסדייל האמיתי מת בפינלנד בראשית שנות הארבעים).
סניף זר של המשרד לביטחון המדינה השתלט על ספרי הציבור הפיניים לאחר המלחמה והשתמש בהם לעיתים קרובות כדי לבסס זהויות ריגול חדשות.
מקנדה, "גורדון לונסדייל" נסע באופן בלתי חוקי לארצות הברית ללא אשרה שם החל את פעולתו כסייען למרגל האטום רודולף אבל.
הוא פגש לראשונה גם את הזוג כהן הקומוניסטיים אמריקאים (מוריס ולונה, שמות הכיסוי בבריטניה היו פיטר והלן קרוגר).
בשנת 1954 עבר קונון מולודי ללונדון, שם כאזרח קנדי נרשם לבית הספר ללימודי המזרח ואפריקה באוניברסיטת לונדון ושוב למד סינית.
היו לו חברות רבות בלונדון ובאירופה.
מולודי השתמש בעסק ככיסוי, ועמד בראש חברת חסות של הק.ג.ב.
בלונדון המייצרת וסוחרת בתיבות נגינה, מסטיקים ומכונות הימורים.
ייתכן שהוא גייס סוכנים אחרים והקים נקודות מסירה במהלך נסיעותיו העסקיות למערב אירופה.
פעם בשנה היה מבלה בפראג או בוורשה עם אשתו הרוסייה גלינה.
היא הובלה על ידי הק.ג.ב להאמין שקונון הוצב בבייג'ינג כחבר במשימת הסחר הסובייטית.
בשנת 1959 החל מולודי לקבל סודות צבאיים בריטיים מפקיד חברה לנשק תת-ימי בשם הארי יוטון.
לונסדייל ניהל בחשאי מגעים גם עם קרוגרס בלונדון במהלך מסעותיו באירופה וניהל מרגלים אחרים, כולל מליטה נורווד.
הגרמנים שימשו כתמיכה טכנית שלו; הוא התקשר עם מוסקבה באמצעות משדר הרדיו הנסתר שלהם.
לונסדייל נחשד על ידי MI5 בשנת 1959 לאחר עצה מה-CIA.
לבקשת MI5, משרד האוצר נתן אישור לחפש בכספת פרטית בבנק מידלנד ברחוב פורטלנד.
בתוך המצת הסתתרה מפת לונדון למקומות להסתרה או איסוף מידע.
ב-7 בינואר 1961 צוות הסניף המיוחד של משטרת מטרופוליטן, פקד הבילוש ג'ורג' גורדון סמית, עצר חמישה אנשים, כולם חברי טבעת המרגלים בפורטלנד.
גורדון לונסדייל נעצר בגשר ווטרלו באותו הרגע שקיבל חומר מסווג מהארי יוטון.
בחקירת הסקוטלנד יארד הוא אמר לסמית' שהוא לא יגלה את שמו האמיתי או כתובת או כל מידע אחר.
MI5, סוכנות הביון המרכזית (CIA) וצוות חוקרים של המשטרה הרכובה המלכותית הקנדית (RCMP), נאלצו לפנות לחקירות מקיפות.
הם הצליחו לאתר את מוצאו הרוסי, את הרקע הימי ואת השימוש במסמכים כוזבים קנדיים.
ב-13 במרץ 1961 באולד ביילי לונדסייל הואשם בריגול, יחד עם מקורביו הארי הוטון, אתל ג'י ומוריס ולונה כהן (פיטר והלן קרוגר).
בזמן המשפט הרשויות הבריטיות עדיין לא היו בטוחות בזהותו האמיתית.
במרץ 1961 נאשמים נמצאו אשמים ועל לונסדייל נגזרו 25 שנה.
הוא אמור היה להתחיל את עונשו בכלא וינסון גרין, ברמינגהאם.
מתאו התאגד עם כמה משודדי הרכבות הגדולים.
בבוא העת הצליחו שירותי הביטחון הבריטים והאמריקניים לבסס את זהותו האמיתית בתור האזרח הרוסי קונון מולודי.
ב-22 באפריל 1964, הוא הוחלף בעסקת חילופי שבויים עם גרוויל וויין, איש עסקים בריטי שנתפס והורשע במוסקבה בשל קשריו עם אולג פנקובסקי.
האסירים הוחלפו במחסום הרשטראסה בברלין.
שנה לאחר שובו לברית המועצות פרסם ספר בשם "מרגל: זיכרונותיו של גורדון לונסדייל" כשהמחבר עדיין טוען שהוא נולד בקנדה.
הספר יצא לאור באישור השלטונות הסובייטים, הוא טען גם כי פיטר והלן קרוגר, שהורשעו כחברי טבעת פורטלנד, היו חפים מפשע.
מולודי נפטר משבץ במהלך משלחת לקטוף פטריות ביער פרברי באוקטובר 1970; בגיל 48. חברו מילדות וסוכן הביון לשעבר, ליאוניד קולוסוב, היה שותף לכתיבת הספר "העונה המתה: סוף האגדה" (Мертвый сезон.
הוא טען כי קונון היה בריא עם שובו מבריטניה אך החל להתלונן שהרופאים מהק.ג.ב.
נתנו לו זריקות נגד יתר לחץ דם.
לקונון היו כאבי ראש שמעולם לא היו לו קודם לכן, אך הרופאים אמרו כי עליו לצפות "להרגיש רע יותר לפני שהוא ירגיש טוב יותר".
הוא נקבר בבית העלמין דונסקויה החדש במוסקבה ליד ויליאם גנריחוביץ' פישר (הלא הוא רודולף אבל).
הסרט "עונה מתה" משנת 1968 התבסס על משימת מולודי בבריטניה.
שם ייעץ באופן אישי לדונאטס בניוניס שגילם אותו, והאמין כי הדמיון בינו לבין השחקן הוא משמעותי.
אחיינו של מולודי ואדים מולודי, פסיכואנליטיקאי במקצועו, משורר, מסאי ומוציא לאור רוסי, מתגורר במוסקבה.
קונור רוברטס הוא כדורגלן ולשי המשחק בעמדת המגן הימני בברנלי ובנבחרת ויילס.
רוברטס החל את הקריירה שלו במחלקת הנוער של סוונסי סיטי.
היה שותף לזכייה של הקבוצה הצעירה בליגת הפיתוח האנגלית בעונת .
בספטמבר הוא חתם לשלוש שנים בקבוצה הבוגרת.
ב-8 באוגוסט 2015 הוא הושאל ליאוביל טאון לחודש.
באותו יום ערך את הופעת הבכורה שלו בקבוצה בהפסד 2–3 נגד אקסטר סיטי.
בסיום החודש האריך את חוזהו בקבוצה עד לסיום העונה.
רוברטס נבחר לכדורגלן הצעיר של השנה ואף זכה בשלושה פרסי שחקן השנה.
באוגוסט הושאל לבריסטול רוברס לשישה חודשים.
ב-1 באוקטובר 2016 הוא ערך את הופעת הבכורה שלו בקבוצה בניצחון 2–3 על נורת'המפטון טאון.
ב-14 ביולי 2017 הושאל לשנה למידלסברו, אך במהלך העונה חזר לסוונסי.
ב-6 בינואר 2018 ערך את הופעת הבכורה שלו בקבוצה במשחק נגד וולברהמפטון וונדררס במסגרת גביע הליגה האנגלי.
ב-29 בספטמבר הבקיע את שערו הראשון עבור המועדון בניצחון 0–3 על קווינס פארק ריינג'רס.
ב-3 ביוני 2021 הוא נבחר לשחקן השנה של סוונסי סיטי לעונת .
ב-31 באוגוסט 2021 חתם בברנלי מהפרמייר ליג, תמורת סכום שלא פורסם, על חוזה לארבע שנים.
ב-1 בפברואר 2024 הושאל ללידס יונייטד עד סיום עונת 2023/2024. הוא ערך הופעת בכורה ב-10 בפברואר, בניצחון 0–3 על רות'רהאם יונייטד.
ב-23 בפברואר כבש שער בכורה בלידס יונייטד בניצחון 1–3 על לסטר סיטי.
בתום עונת ההשאלה שב רוברטס לברנלי.
רוברטס שיחק בצעירותו בנבחרות הצעירות של ויילס.
ב-15 במרץ 2018 רוברטס ערך את הופעת הבכורה שלו בנבחרת הבוגרת במשחק נגד במסגרת גביע סין.
ב-6 בספטמבר 2018 רוברטס הבקיע את שער הבכורה שלו בנבחרת בניצחון 1–4 נגד .
קונור ג'יימס דווייר הוא שחיין עבר אמריקאי, פעמיים ברציפות אלוף אולימפי (לונדון 2012 וריו דה ז'ניירו 2016) ופעמים ברציפות אלוף עולם (שנגחאי 2011 וברצלונה 2013) במשחה שליחים 4x200 מטר חופשי.
זוכה מדליית ארד אולימפית (ריו דה ז'ניירו 2016) וסגן אלוף עולם (ברצלונה 2013) במשחה ל-200 מטר חופשי.
דווייר נולד וגדל בווינטקה, אילינוי.
באליפות העולם שנערכה בשנגחאי, הרפובליקה העממית של סין ביולי 2011 הוא זכה במדליית ארד במשחה שליחים 4x200 מטר חופשי לאחר ששחה בשלב המוקדמות.
באולימפיאדת לונדון (2012) זכה במדליית זהב במשחה שליחים 4x200 מטר חופשי ביחד עם ראיין לוכטה, ריקי ברנס ומייקל פלפס בתוצאה של 6:59.70 דקות, לפני צרפת (7:02.77 דקות) והרפובליקה העממית של סין (7:06.30 דקות), כשחיין שני הוא קבע ב"זינוק שליחים" תוצאה של 1:45.23 דקות.
נוסף לכך, הוא סיים במקום חמישי במשחה ל-400 מטר חופשי בתוצאה של 3:46.39 דקות, בשלב המוקדמות הוא קבע שיא אישי חדש של 3:46.24 דקות.
באליפות העולם שנערכה בברצלונה, ספרד ביולי 2013 הוא זכה ב-3 מדליות, 1 זהב ו-2 כסף.
מדליית זהב במשחה שליחים 4x200 מטר חופשי ביחד עם ריאן לוכטה, צ'רלי הוצ'ין וריקי ברנס בתוצאה של 7:01.72 דקות, לפני רוסיה (7:03.92 דקות) והרפובליקה העממית של סין (7:04.74 דקות), כשחיין ראשון הוא קבע תוצאה של 1:45.76 דקות.
מדליות כסף במשחה ל-200 מטר חופשי בתוצאה של 1:45.32 דקות, אחרי יאניק אנייל מצרפת (1:44.20 דקות) ולפני דנילה איזוטוב מרוסיה (1:45.59 דקות) ובמשחה שליחים 4x100 מטר חפשי לאחר ששחה בשלב המוקדמות.
באליפות העולם שנערכה בקאזאן, רוסיה באוגוסט 2015 הוא זכה בשתי מדליות, זהב וכסף.
מדליית זהב במשחה שליחים משולב 4x100 מטר חופשי לאחר ששחה בשלב המוקדמות.
מדליית כסף במשחה שליחים 4x200 מטר חופשי ביחד עם ראיין לוכטה, ריד מלון ומייקל וייס בתוצאה של 7:04.75 דקות, אחרי הממלכה המאוחדת (7:04.33 דקות) ולפני אוסטרליה (7:05.34 דקות), כשחיין שני הוא קבע ב"זינוק שליחים" תוצאה של 1:45.33 דקות.
באולימפיאדת ריו דה ז'ניירו (2016) זכה דווייר בשתי מדליות, זהב וארד.
מדליית זהב במשחה שליחים 4x200 מטר חופשי ביחד עם טאונלי האס, ראיין לוכטה ומייקל פלפס בתוצאה של 7:00.66 דקות, לפני הממלכה המאוחדת (7:03.13 דקות) ויפן (7:03.50 דקות), כשחיין ראשון הוא קבע תוצאה של 1:45.23 דקות.
מדליית ארד במשחה ל-200 מטר חופשי בתוצאה של 1:45.23 דקות, אחרי סון יאנג מהרפובליקה העממית של סין (1:44.65 דקות) וצ'אד לה קלו מדרום אפריקה (1:45.20 דקות).
נוסף לכך, הוא סיים במקום רביעי במשחה ל-400 מטר חופשי בתוצאה של 3:44.01 דקות.
בשלב המוקדמות הוא קבע שיא אישי חדש של 3:43.42 דקות ועלה ראשון למשחה הגמר, תוצאה שהייתה מספיקה למדליית ארד.
באליפות העולם שנערכה בבודפשט, הונגריה 2017 הוא זכה במדליית ארד במשחה שליחים 4x200 מטר חופשי לאחר ששחה בשלב המוקדמות.
ב-20 באוקטובר 2019 קיבל דווייר השעייה ל-20 חודשים בשל אימרוץ.
קונור ג'ון גלאגר הוא כדורגלן אנגלי המשחק בעמדת הקשר בטוטנהאם הוטספר מהפרמייר ליג ובנבחרת אנגליה.
לאחר ששיחק באפסום איגלס, גלאגר הצטרף לצ'לסי בגיל שמונה.
באוגוסט 2019 חתם על חוזה חדש לשלוש שנים בצ'לסי ועבר בהשאלה לצ'רלטון את'לטיק.
ב-14 בינואר 2020 הוא הוחזר על ידי צ'לסי, ולמחרת הוא הצטרף לסוונסי סיטי בהשאלה לשארית העונה.
ב-17 בספטמבר 2020 חתם על חוזה חדש לחמש שנים בצ'לסי, והצטרף לווסט ברומיץ' אלביון מהפרמייר ליג בהשאלה לעונת 2020/2021. ב-28 בנובמבר, גלאגר כבש את שערו הראשון עבור אלביון בניצחון 0–1 על שפילד יונייטד.
ביולי 2021 הצטרף למועדון הפרמיירליג קריסטל פאלאס בחוזה השאלה לשנה.
הוא כבש שני שערים בתיקו 2–2 עם וסטהאם יונייטד ב-28 באוגוסט, שעריו הראשונים עבור פאלאס.
עד תחילת דצמבר, היו לקונור שישה שערים ושלושה בישולים עבור קריסטל פאלאס, יותר מכל שחקן פרמייר ליג בגיל 21 ומטה.
בסך הכול סיים את עונת ההשאלה שלו בקבוצה עם שמונה שערי ליגה.
ב-27 באוגוסט 2022 ערך את הופעת הבכורה שלו בקבוצה הבוגרת של צ'לסי במשחק מול לסטר סיטי שבו ניצחה קבוצתו 1–2, אך הורחק לאחר 28 דקות בלבד כשספג שני כרטיסים צהובים תוך שש דקות.
ב-1 באוקטובר כבש שער בכורה בקבוצה, בניצחון 1–2 על קריסטל פאלאס, קבוצתו לשעבר.
גלאגר העדיף לשחק בנבחרת אנגליה על פני סקוטלנד ואירלנד, וייצג אותה בנבחרות עד גיל 17, עד גיל 18, עד גיל 19 ועד גיל 20, וזכה בגביע העולם עד גיל 17 של פיפ"א לשנת 2017.
ב-8 באוקטובר 2019 קיבל את הזימון הראשון שלו לנבחרת אנגליה עד גיל 21 אנגליה וערך את הופעת הבכורה שלו ב-11 באוקטובר 2019 מול סלובניה שהסתיים בתיקו 2-2.
ב-14 בנובמבר 2021 הוא קיבל את הזימון הראשון שלו לנבחרת הבוגרת של אנגליה.
למחרת, הוא עלה כמחליף במחצית בניצחון נבחרת אנגליה 0–10 על סן מרינו.
נכלל בסגל נבחרת אנגליה למונדיאל 2022 וליורו 2024.
קונזוקוביה (שם מדעי: Konzhukovia) הוא סוג נכחד של דו-חיים מסדרת הטמנוספונדילים, אשר התקיים במשך סוף הפרם לפני 270 עד 252 מיליון שנה מזמננו.
סוג זה תואר ב-1991 בידי החוקר והוא נקרא על שם העייריה קונזוקוב "Конжуков", ברוסיה בה התגלה לראשונה.
בסוג זה נכללים כיום 3 מינים (לאחר שמינים נוספים רבים התבטלו או הועברו לסוגים אחרים): Konzhukovia vetusta ו-Konzhukovia tarda שהתגלו במחוז אורנבורג ברוסיה ו-Konzhukovia sangabrielensis שהתגלה בתצורות ריו דו רסטו } שבדרום ברזיל.
היצור היה קרובו של הארכגוזאורוס והגיע לאורך של 3 מטרים והיה טורף בעל לסתות חזקות ודקות דומות לאלה של תנין, שהתאימו למארב אמפיבי.
מבנה הלסתות נע מעט מעלה והכיל שיניים דמויות-ניבים רבות, שחלקם בלטו מחוץ לפה.
העיניים היו קטנות ונמצאו בפנים הגולגולת.
הגפיים היו שטוחות בעלות סנפירים וגרמו ליצור לנוע באיטיות ביבשה, כך שחי רוב זמנו במימי ביצות ונהרות קדומים.
קונור הסטינג הוא שחקן אמריקאי.
הופעתו הראשונה של הסטינג הייתה בשנת 2018 בתפקיד שולי בסרט הקולנוע "Almost Home".
באותה שנה החל לשחק בתפקיד חוזר בסדרת הקומדיה לילדים "נסיך פאוריה" המשודרת בנטפליקס.
בשנת 2019 הופיע בפרק בקומדיית המצבים, "תוכנית אבא" בכיכובו של מאט לה-בלאנק.
בשנת 2020 שיחק בפרק בסדרת הטלוויזיה "קומדיה חוצת גבולות: המשחק הגדול".
באותה שנה שיחק בתפקיד ראשי בסדרת הטלוויזיה "אשלי גרסיה: גאונה מאוהבת".
בשנת 2021 התארח בסדרת הטלוויזיה , חידוש לסדרת הטלוויזיה משנות השמונים.
באותה שנה שיחק בסרט הקולנוע "Let Us In", ובסדרות הטלוויזיה "בבלוק שלי" בנטפליקס וב-"איי קרלי"בניקלודיאון.
בשנת 2022 שיחק בסרט המוזיקלי "סטארגירל בהוליווד" (אנ').
שיחק גם במיני-סדרה "בו, ביץ'" של נטפליקס שהוקרנה לראשונה ביולי 2022.
+שנהסרטתפקידהערות2018Almost Homeברנדה (קול)2021Let Us Inטובי2022סטארגירל בהוליווד (אנ')פדרוTBAWhat She Doesn't Knowג'ורדן
+שנהסדרהתפקידהערות2018–2019נסיך פאוריה (אנ')טאנר6 פרקים2019תוכנית אבא (אנ')ילד מתבגרפרק: "Hotel Hanky Panky"2020אשלי גרסיה: גאונה מאוהבת (אנ')טד קמרוןתפקיד ראשי; 15 פרקיםקומדיה חוצת גבולות: המשחק הגדול (אנ')טד קמרוןפרק: "Ashley Garcia: Pasadena 2020"2021שון4 פרקיםבבלוק שליג'קסון2 פרקים2021–2022ICarly בו3 פרקים2022בו, ביץ' (אנ')ג'ייק7 פרקים
קונור וייל הוא שחקן אמריקאי.
הוא ידוע בזכות תפקידו בתור וויל בלמונט בעונה הראשונה של סדרת הטלוויזיה "צעקה".
וייל נולד ב-28 בדצמבר 1993 בפורטלנד, אורגון.
בשנת 2010 הופיע לראשונה בסרט מקורי של ערוץ לייפטיים, "Lies in Plain Sight" לצד צ'אד מייקל מארי.
שנה לאחר מכן הופיע בתפקידי אורח בסדרות "החרשנים" ו"ויקטוריוס".
בשנת 2015 החל לשחק בתפקיד ראשי בסדרת הטלוויזיה "צעקה".
באפריל 2016 פורסם כי וייל לוהק לתפקיד באופרת הסבון, "ימי חיינו".
בשנת 2017 החל לשחק בתפקיד חוזר בסדרת הטלוויזיה "קייסי אנדרקאבר".
שנה סרט תפקיד הערות 2012 1313: Frankenqueen מאט 2015 המרוץ לפסגה (אנ') מתמודד מפאלו אלטו2018 Black Pumpkin אייס בארקר 2020 Reality Queen!
ניק2023Fog Cityג'רמייה קינגסלי2024מיה קולפה (אנ')בוביTBA Paved New World מחליק Skate God יוריסס Mission Street מייק
קונור פרייס הוא שחקן וראפר קנדי.
הוא ידוע בעיקר בזכות תפקידיו בסרטים סינדרלה מן ו-"גוד לאק צ'אק" משנת 2007.
פרייס נולד במרקהם (אנ') באונטריו, קנדה ב-11 בנובמבר 1994. יש לו ארבעה אחים, קייטלין, ברנדן, ריאן ותומאס, כולם שחקנים לעיתים.
הקריירה של פרייס החלה בגיל חמש.
תפקידו הבולט הראשון היה של ג'יי בראדוק, בנם הבכור של ראסל קרואו ורנה זלווגר בסרט הקולנוע "סינדרלה מן" משנת 2005 שהיה מועמד לפרס האוסקר.
הוא ידוע בעיקר בשל גילום קני, מנהיג שבט הערפדים של בוסטון במשך שתי עונות של סדרת הטלוויזיה "כמעט אנושיים" (אנ') ובתפקידו כהארי ג'יימס בשלוש עונות של מותחן הריגול "X Company" .
פרייס מחזיק באזרחות כפולה בארצות הברית ובקנדה.
ב-2 בדצמבר 2016 נישא לבריאנה פרייס; יש להם שני ילדים יחד.
2024 - Buddy System - בשיתוף עם האדי אלן (אנ')
שנהסרטתפקיד הערות2002גברים עם מטאטא (אנ') ברנדון פולי Fancy Dancing מייקל פלהם 2003The Republic of Love גארי וולושוק 2005 היסטוריה של אלימות ילד סינדרלה מן ג'יי בראדוק 2007בין הסדינים של צ'אק צ'רלי לוגן הצעיר מלאך האבן (אנ') מאט קארי הצעיר 2010Almost Kingsג'ואל 2013 קארי פרדי "ביק" הולטSuper²סרט קצר;
במאי ותסריטאי2018The Riot ActאוגוסטHoney Bee מאט2019Hammerג'רמי דייוויס2024Night Shiftקול
שנהפרסקטגוריהפרויקטתוצאהמקור2024פרס ג'ונואמן השנה הפורץקונור פרייסאלבום הראפ/מיני-אלבום של השנהSpin the Globeסינגל הראפ של השנה"Spinnin'" (בהשתתפות בנז)
קונור ויליאם ג'סאפ הוא שחקן, סופר ובמאי קנדי.
ג'סופ החל לשחק בגיל 11. לאחר כמה הופעות, בהן תפקיד בעיבוד בימתי לסרט ללכת עד הסוף, ג'סאפ קיבל תפקיד ראשי בסדרת הטלוויזיה לילדים "מועדון האוכף".
הוא שימש כמפיק בפועל של הסרט העצמאי "איימי ג'ורג'", שהוצג בפסטיבל הסרטים הבין-לאומי בטורונטו ב-2011.
בשנת 2011, ג'סאפ לוהק לדמות ראשית בסדרת המדע הבדיוני השמיים נופלים.
הוא כיכב בסדרה במשך חמש עונות.
בשנת 2012, ג'סאפ כיכב בסרט עצמאי הקנדי "Blackbird", בו גילם נער בעייתי שהואשם בתכנון ירי בבית ספר.
הופעתו זכתה לביקורות חיוביות והסרט זכה בפרסים שונים, כולל פרס הסרט העלילתי הקנדי הטוב ביותר בפסטיבל הסרטים הבינלאומי של טורונטו 2012. הסרט זכה בשלושה פרסים בפסטיבל הסרטים האטלנטי וזכה בפרס פסטיבל הסרטים הבינלאומי של ונקובר לסרט העלילתי הקנדי הטוב ביותר.
הוא גם הוקרן בפסטיבל קאן.
בשנת 2015, ג'סאפ שיחק בסרט העלילתי "Closet Monster", שזכה בפרס הסרט הקנדי הטוב ביותר בפסטיבל הסרטים הבינלאומי של טורונטו לשנת 2015, והוקרן בפסטיבלי קולנוע שונים ברחבי העולם, לפני שיצא לאחר מכן ברחבי הארץ ביולי 2016.
בשנת 2016, ג'סאפ שיחק בסדרת הטלוויזיה זוכת פרס האמי, פשע אמריקאי.
הופעתו זכתה לשבחים על ידי המבקרים.
הוא חזר לשחק בעונה השלישית.
ג'סאפ הצהיר במספר רב של ראיונות כי כוונתו היא לעבוד בתעשיית הקולנוע מעבר למשחק, כבמאי וקולנוען.
בראיון לטורונטו סטאר, אמר ג'סאפ כי הבימוי "הוא המקום שבו מוחי וליבי [נמצאים] כרגע".
בשנת 2014, ג'סאפ שיחק בסרט הקצר Fragments, וב-2015, סרטו הקצר של ג'סאפ, Boy, אותו כתב וביים, ומומן על ידי bravoFACT, הוקרן בבכורה בפסטיבל הסרטים הבינלאומי של טורונטו לשנת 2015.
בשנת 2016, ג'סא נכלל ברשימה השנתית של מגזין הסרטים, 25 הפנים החדשות של הסרט העצמאי.
סרטו הקצר "היער של לירה", אותו כתב וביים, הוקרן בבכורה בפסטיבל הסרטים הבינלאומי של טורונטו 2017.
בשנת 2017, הוכרז שג'סאפ יביים פרופיל דוקומנטרי של הקולנוען התאילנדי אפיצ'טפונג וויראסטקול עבור "FilmStruck" ו- "The Criterion Collection".
הסרט יצא לאקרנים באביב 2018.
ב-2019 הוא הפיק את הסרט 30/30 Vision: 3 Decades of Strand Releasing, שכלל סרטים קצרים של אירה סאקס, קתרין בריילט, סינדי שרמן, אתינה רייצ'ל צנגרי, בריידי קורבט, ריתי פאן, לולו וואנג ועוד.
הוא ביים פרק בסרט בשם טיסת לילה, בהשראת ספרו של אנטואן דה סנט-אכזופרי.
כבמאי, ג'סופ הצהיר שהוא מושפע מהקולנוע והמיתולוגיה היפנית והצהיר בראיונות שהוא מושפע מאוד מהקולנוע המזרח אסייאתי.
ג'סאפ הוא הומו ויצא מהארון בפוסט באינסטגרם ביוני 2019.
שנה כותרתתפקיד סוג 2012Blackbird שון רנדל 2014Skating to New York קייסי דמאס 2014Little Coffins לא סרט קצר; כותב/במאי 2014Fragments אלכס סרט קצר 2015Boy לא סרט קצר; כותב/במאי 2015Crazy House בקט סרט קצר 2015Closet Monster אוסקר מדלי 2017Lira's Forest לא סרט קצר; כותב/במאי 2018A.W.
קונור ג'יימס לאם הוא פוליטיקאי אמריקאי, שכיהן כחבר בית הנבחרים של ארצות הברית מטעם מדינת קהיליית פנסילבניה, בשנים 2023-2018. תחילה ייצג את מחוז הקונגרס ה-18, ולאחר מכן את מחוז הקונגרס ה-17. המחוז כולל את פרווריה הצפון-מערביים של פיטסבורג.
במהלך בחירות 2022 היה מועמד לסנאט של ארצות הברית.
לאם נולד בוושינגטון הבירה ביוני 1984, בנם של תומאס פ.
הוא גדל במאונט לבנון, פרוור השוכן דרומית לפיטסבורג, ולתקופה קצרה התגורר בקונטיקט.
משפחת לאם פעילה בפוליטיקה ובעסקים בפיטסבורג רבתי מזה שנים רבות.
אביו של לאם שימש כשדלן עבור "PNC Financial Services" מאז 1995. סבו של לאם, תומאס פ.
לאם, היה מנהיג הרוב הדמוקרטי בסנאט של פנסילבניה ולאחר מכן כמזכיר לענייני חקיקה תחת מושל פנסילבניה רוברט קייסי.
דודו של קונור, מייקל לאם, הוא מבקר עיריית פיטסבורג, ובעבר היה נציב מחוז אלגני.
קונור, קתולי ממוצא אירי, השלים את לימודיו התיכוניים בתיכון הקתולי המרכזי בפיטסבורג ב-2002. לאחר מכן השלים באוניברסיטת פנסילבניה לימודי תואר ראשון במדע המדינה, וב-2009 קיבל תואר שני במשפטים מבית הספר למשפט של האוניברסיטה.
לאחר לימודי המשפטים שלו היה לצוער בבית הספר לקצונה ייעודית בחיל הנחתים של ארצות הברית, ולאחר מכן החל את שירותו כפרקליט צבאי.
ב-2017 העמיד לדין קצין ששיקר לוועדת חקירה של חיל הנחתים בנוגע לתיק של התנהגות מינית בלתי הולמת.
מ-2013 עד 2014 התמחה לאם אצל ג'וזף פרנק ביאנקו, שופט בבית המשפט הפדרלי המחוזי במזרח ניו יורק.
בעקבות התמחותו אצל ביאנקו מונה לאם לעוזר התובע הפדרלי במשרד פיטסבורג של מחלקת המשפטים של ארצות הברית, תחת התובע דייוויד ג'.
ב-2015 הוביל משרד התובע הפדרלי במערב פנסילבניה בעזרתו של לאם להרשעתם של שלושה גברים שנמנו בין 34 חברי כנופיה שהפיצה הרואין וסחרה בסמים.
בשנת 2016 העמיד לאם לדין את אנדרה סונדרס, סוחר סמים ממחוז פאייט, שייבא מאות קליגורמים של קוקאין והרואין מהחוף המערבי לאזור וירג'יניה המערבית ויוניונטאון.
סונדרס הורשע בקשירת קשר להפצת הרואין וקוקאין ונידון לעשר שנות מאסר במשפט שהוביל לאם.
ב-5 באוקטובר 2017, פורסם בעיתון "Pittsburgh Post-Gazette" כי לאם שוקל להתמודד בבחירות מיוחדות לבית הנבחרים של ארצות הברית במחוז הקונגרס ה-18 של פנסילבניה.
המחוז כלל חלקים ממחוזות אלגני, וסטמורלנד, וושינגטון, וגרין.
הצורך בבחירות מיוחדות נוצר כאשר חבר הקונגרס הרפובליקני טים מרפי התפטר על רקע גילויים שניהל רומן מחוץ לנישואין והפציר במאהבתו להפסיק היריון בלתי רצוי, חרף העובדה שבמשך שנים תמך בתנועות נגד הפלות.
בוועידה שערכה המפלגה הדמוקרטית בפנסליבניה בנובמבר 2017, נבחר לאם למועמד המפלגה.
הוא ניצב בפני חבר בית הנבחרים של פנסילבניה ריק סאקוני, מועמד המפלגה הרפובליקנית.
למרות דריסת הרגל היחסית של הרפובליקנים במחוז, הבחירות המיוחדות נחשבו לתחרותיות ביותר ומשכו תשומת לב לאומית.
הרפובליקנים הוציאו למעלה מ-8 מיליון דולר אמריקאי על תעמולה טלוויזיונית, פי שניים מהדמוקרטים.
רפובליקנים בולטים, בהם נשיא ארצות הברית דונלד טראמפ וסגנו מייק פנס, לצד ילדיו של הנשיא דונלד ג'וניור ואיוונקה, ביקרו במחוז כדי לקדם את מסע הבחירות של סאקוני.
ערב הבחירות הייתה התחרות בין סאקוני ללאם צמודה במיוחד, ורק ב-2 באפריל 2018 הוכרז באורח רשמי כמנצח.
הבחירות המיוחדות נתפסו כסימן מטרים לניצונחם של הדמוקרטים בבחירות האמצע ב-2018. ב-12 באפריל 2018 השביע אותו יו"ר בית הנבחרים פול ראיין לתפקידו.
בראשית כהונתו, עם התכנסות הקונגרס ה-116 של ארצות הברית בינואר 2019, הצביע לאם נגד בחירתה של מנהיגת הדמוקרטים ננסי פלוסי ליושבת ראש בית הנבחרים, והצביע במקום זאת לג'וזף קנדי השלישי.
בדצמבר 2019 הצביע בעד שני סעיפי ההדחה של דונלד טראמפ.
בדצמבר 2020 הפר לאם את המשמעת הסיעתית של הדמוקרטים והצביע נגד חוק MORE שהיה מסיר את הקנאביס מפקודת החומרים המבוקרים.
נכון למרץ 2022 הצביע לם בהתאם לעמדתו של הנשיא ג'ו ביידן ב-100% מהזמן.
ב-6 באוגוסט 2021 הכריז לאם כי יתמודד לסנאט של ארצות הברית בניסיון להחליף את הסנאטור הרפובליקני הפורש פט טומי.
ב-17 במאי 2022 הפסיד בבחירות המקדימות של המפלגה הדמוקרטית לסגן מושל פנסילבניה ג'ון פטרמן, ויצא קירח מכאן ומכאן – גם הפסיד את מועמדות מפלגתו לסנאט וגם את מושבו בבית הנבחרים האמריקאי.
קונור בראדלי הוא כדורגלן צפון אירי המשחק בעמדת המגן הימני בקבוצת ליברפול מהפרמייר ליג ובנבחרת צפון אירלנד.
בראדלי גדל במחלקו תהנוער של סט.
פטריקס FV, דאנגנון סוויפטס וליברפול.
ב-21 בספטמבר 2021 ערך את הופעת הבכורה שלו בקבוצה הבוגרת של ליברפול, בניצחון 3-0 על נוריץ' סיטי במסגרת הסיבוב השלישי של גביע ה-FA לעונת .
ב-7 בדצמבר 2021 ערך את הופעת הבכורה שלו בליגת האלופות, בניצחון 2-1 על מילאן במסגרת שלב הבתים לעונת 2021/2022.
ב-21 ביוני 2022 הושאל בראדלי למשך עונה אחת לבולטון וונדררס מהפוטבול ליג הראשונה.
הוא ערך 43 הופעות ליגה במהלך תקופת ההשאלה, בהן הבקיע חמישה שערים.
בתום עונת חזר בראדלי לליברפול.
ב-31 בינואר 2024 הוכתר על ידי "סקיי ספורט" כ"סמל של ליברפול החדשה" לאחר שבמשחק מול בניצחון 1:4 על צ'לסי הבקיע שער אחד ובישל פעמיים בניצחון.
ב-30 במאי 2021 ערך בראדלי את הופעת הבכורה שלו בנבחרת צפון אירלנד, בניצחון 3-0 על נבחרת מלטה במשחק ידידות.
קונור קנוויי הוא דמות בדיונית המופיעה בסדרת משחקי Assassin's Creed כפרוטגוניסט וחבר אחוות המתנקשים במשחקים המתרחשים בתקופת המהפכה האמריקאית.
הדמות מדובבת על ידי השחקן נואה וואטס באמצעות לכידת תנועה.
בהיסטוריה הבדיונית של הסדרה, ראדונהאגדו נולד ב-1756 כילד מחוץ לנישואים של היית'ם קנוויי, אציל בריטי והגראנד מאסטר של מסדר הטמפלרים באמריקה הקולוניאלית, ושל גַהנְדידְזִיוֹ, ילידת אמריקה משבט המוהוק.
אחרי שחזה במותה של אמו במתקפה על השבט בילדותו, ראדונהאגדו נשבע לנקום בטמפלרים - שאותם הוא מחזיק כאחראים לכך - ובהמשך מצטרף לאחוות המתנקשים (המבוססת על מסדר החשישיון בחיים האמיתיים), שחוסל כמעט כליל בידי הטמפלרים לפני מספר שנים.
חבר האחווה היחיד ששרד, אכילס דבנפורט, מאמן את ראדונהאגדו שלא מרצונו ומעניק לו את השם המאמץ קונור - שם בנו המת של אכילס - כדי לעזור לו להתערות בחברה הקולוניאלית.
קונור הופך לדמות מרכזית במהפכה האמריקנית כשהוא עוזר לפטריוטים מתוך מטרה להגן על אדמתם של בני עמו מפני פרעות ולמנוע מהטמפלרים לקחת שליטה על ארצות הברית הצעירה.
בעוד כמה מהמבקרים מצאו שדמותו של קונור הייתה שטוחה וחסרת חן בגלל מזגו החם כתוצאה מפיתוח הדמות הלוקה בחסר במהלכו של נרטיב הסיפור, ביקורות חיוביות ניתנו למידת חוכמתה של הדמות ולכך שהיה לדמות הפרוטגוניסט הראשונה בתולדות משחקי הווידאו שהייתה ילידת ארצות הברית.
מבחינה כרונולוגית, עלילותיו של ראדונהאגדו/קונור קנוויי מתרחשות לאחר אירועי המשחק "Assassin's Creed Rogue", כאשר אחוות המתנקשים ששלטה בצפון אמריקה התמוטטה לגמרי על ידי המתנקש לשעבר והטמפלר שיי פטריק קורמק, ומעט לפני ובמקביל לאירועי המשחק "Assassin's Creed Unity" המתרחש בצרפת בתקופת המהפכה הצרפתית.
דמותו של קונור נהגתה כדמות בעלת מורשת מעורבת של שבט המוהוק כדי למלא את תפקיד האאוטסיידר בתפאורת המהפכה האמריקאית של המשחק.
הצוות היצירתי עבד במשותף עם קהילת המוהוק המקומית שליד מונטריאול בתהליך הפיתוח של הדמות ושל הדמויות האחרות של בני המוהוק, כדי לעזור בתרגום השפה, וכן שכר יועץ לתרבות המוהוק מהמרכז לתרבות ושפות "קַנִיֶינְקַה-הֳאגַה אוֹנְקְנַאוֶון-נַה רַאוֹטִיוֹקְוָוה" (Kanien'kehá:ka Onkwawén:na Raotitióhkwa) על מנת להבטיח שהדמויות יהיו אותנטיות ככל האפשר ושהצוות ימנע מסטראוטיפים.
למרות מחקר נרחב על תרבות המוהוק ושפתה, הצוות לא רצה שקונור יהיה מוגדר רק על מורשתו.
לדברי המנהל היצירתי אלכס הצ'ינסון, "זו הסיבה שמשכה הרבה קבוצות לעבוד איתנו.
היה לנו רעיון ליצור דמות אמיתית שלוקחת חלק בסיפור שאורך כ-30 שעות משחק, והשחקנים עוקבים אחרי קורות חייו.
בנוסף, מדובר בדמות ילידת אמריקה, ולא דמות מקרטון".
לצורך פיתוחה של הדמות, חברת יוביסופט עבדה יחד עם שתי דמויות מפתח משבט המוהוק - המורה לשפת הגניינגדה אקירטגה מרטין וטהאווי'סונטה תומאס דיר, איש קשר לתרבות המוהוק.
דמותו של קונור מדובבת על ידי השחקן נואה וואטס, שגילם פיזית את הדמות באמצעות לכידת תנועה.
במקור, וואטס קיבל שיחה מהסוכן שלו לגבי סרט ללא שם שמתרחש במהלך המהפכה האמריקנית והלך לאודישן נלהב לשחק בסרט תקופתי בלי לדעת שמדובר במשחק "Assassin's Creed III".
הוא החל לעבוד עבור יוביסופט על הדמות בינואר 2012, ולמרות מורשתו הילידית, וואטס לא דיבר בשפת המוהוק באופן שוטף מאחר שהיה חלק מאומת בלאקפוט, ונדרש להתאמן עם יועץ השפה כדי להגות את שפתו של קונור בצורה מדויקת.
וואטס, מעריץ של סדרת משחקי Assassin's Creed, נהנה מהזמן שבעבודת הדיבוב ולכידת התנועה, והעריך את ההזדמנות לגלם דמות ילידית בפלטפורמה ציבורית שכזו.
וואטס הסביר בראיון שנערך עמו, שהוא ביסס את דמותו של קונור על עבודתו של השחקן הצ'רוקי וס סטודי בסרט "המוהיקני האחרון" (1992), ובמיוחד סגנון הדיבור החד והעובדתי שלו.
הוא גם בחר להדגיש שהשפה האנגלית היא שפתה השנייה של הדמות על ידי כוונתו להשמיט עיצורים בשלב מוקדם של הסיפור, ושילובם בשלב המתקדם של הסיפור כדי להראות עד כמה אוצר המילים שלו התפתח במשך הזמן.
קונור הוא אחד מאבותיו הקדומים של דזמונד מיילס, הפרוטגוניסט מהזמנים המודרניים של המשחקים המוקדמים, שחווה את חייו של קונור דרך האנימוס, מכשיר שמפענח זיכרונות המוצפנים בתוך ה-DNA שלו.
כפי שנראה במשחק "Assassin's Creed III", קונור נולד בשנת 1756 בשם ראדונהאגדו לאישה משבט המוהוק בשם גַהנְדידְזִיוֹ כתוצאה ממערכת יחסים רומנטית וקצרה עם היית'ם קנוויי, אציל בריטי וראש מסדר הטמפלרים.
בשנת 1760, קונור חוזה במותה של אמו במתקפה על הכפר שלהם, והוא מאמין שהמתקפה אורגנה בידי צ'ארלס לי, בו נתקל זמן קצר לפני כן.
שנים לאחר מכן, קונור המתבגר מקבל כדור בדולח מזקנת השבט, שמאפשר לו לתקשר עם יונו, חברה בציוויליזציה הראשונה.
יונו טוענת שקונור חייב להצטרף למסדר המתנקשים כדי להציל את השבט שלו מחורבן, וזקנת השבט שולחת אותו לאחוזת ביתו של אכילס דבנפורט, המנטור בדימוס של אחוות המתנקשים הקולוניאלית.
אכילס - אשר התפכח ממטרתם של המתנקשים בעקבות התמוטטות האחווה שלו, מאמן את ראדונהאגדו ללא רצונו ומעניק לו את השם המאמץ קונור על שם בנו המת כדי לעזור לו להשתלב בחברה הקולוניאלית.
כשהוא מבין שהטמפלרים מנסים להשפיע על המהפכה האמריקאית כדי לקדם את המטרות שלהם, קונור יוצא למשימה לחסל אותם.
תוך כדי כך, הוא נעשה מעורב במלחמת העצמאות של ארצות הברית, ומסייע לפטריוטים בתקווה שהם בתורם יגנו על אדמותיהם של בני עמו.
במהלך תקופה זו, הוא מקים מחדש את אחוות המתנקשים הקולוניאלית על ידי גיוס מספר מתנקשים חניכים חדשים, והופך את אחוזת ביתו של אכילס לקהילה קטנה על ידי שכנוע של מספר מתיישבים שנפגעו מהמלחמה לעבור לשם.
בנוסף, הוא משפץ אוניית מפרשים של המתנקשים שיצאה מכלל פעולה בשם ה"אקילה", והופך לקפטן שלה.
בסופו של דבר, קונור נתקל באביו היית'ם בזמן ששניהם רודפים אחר הטמפלר העריק בנג'מין צ'רץ', והשניים כורתים ברית מאולצת.
ככל שהוא מבלה יותר זמן עם אביו, קונור מבין שהמטרות של המתנקשים והטמפלרים אינן שונות כל כך ושוקל את האפשרות לאחד בין שני המסדרים.
עם זאת, האמון של קונור בהיית'ם מתנפץ כאשר היית'ם מגלה לו שג'ורג' וושינגטון היה אחראי למותה של אמו, בניסיון מעורפל לגרום לו לצאת נגד וושינגטון.
קונור מנתק בזעם את הקשרים עם היית'ם ועם וושינגטון, וחוזר לכפר שלו, רק כדי לגלות שאנשיו עברו מניפולציה על ידי צ'ארלס לי כדי שיתייצבו לצד הלויאליסטים.
בעודו מתכנן להתנקש בחייו של לי, קונור מתעמת עם היית'ם ובסופו של דבר נאלץ להרוג את אביו לאחר קרב ממושך.
במהלך תקופה זו, אכילס נפטר ומוריש לקונור את רכושו ואת התואר כמנהיג המתנקשים הקולוניאלים.
בשנת 1782, קונור הורג את לי ולוקח ממנו קמע שאותו הוא קובר מאוחר יותר לפי הוראותיה של יונו.
לאחר שמצא את הכפר שלו נטוש, קונור מבין שהאדמה נמכרה על ידי ממשלת ארצות הברית שזה עתה הוקמה כדי לכסות את חובות המלחמה שלה, ומבין שהוא לא הצליח להגן על בני עמו.
קונור מסיים את מסעו תוך הסכמה עם אביו שהעולם יכול להיות אנוכי ואכזרי, אולם הוא מסרב לוותר על מאבקו לעתיד טוב יותר, מתוך אמונה שדברים יכולים להשתפר, גם אם לא במהלך חייו.
בחבילת ההרחבה "הרודנות של המלך וושינגטון" שמתרחשת לאחר אירועי המשחק הראשי, ג'ורג' וושינגטון מבקר את קונור כדי לדון בתפוח העדן שמצא, מה שעורר בו סיוטים של ציר זמן חלופי שבו הוא שולט בארצות הברית כמלך עריץ.
קונור עובר למציאות הזו לאחר שנגע בתפוח, ומגלה שבציר הזמן הזה אמו לא נהרגה בצעירותו, וכתוצאה מכך, הוא מעולם לא הפך למתנקש.
קונור מצטרף לאחר מכן למרד נגד משטרו של המלך וושינגטון, ולמרות שאיבד את רוב בעלי בריתו בדרך, הוא מצליח בסופו של דבר להביס את וושינגטון ולהשיג את ידו על התפוח, מה שמעביר אותו בחזרה לציר הזמן המקורי.
עם חזרתם, וושינגטון המבועת מבקש מקונור להיפטר מהתפוח, וקונור לוקח את התפוח ומשליך אותו לים.
קונור עורך מספר הופעות אורח במשחק הספין-אוף "Assassin's Creed III: Liberation", שמתרחש במהלכו של המשחק "Assassin's Creed III".
אם השחקנים יקשרו את שני המשחקים יחדיו, הם יכולים לפתוח משימה בלעדית בכיכובו של קונור ב-"Liberation" - משימה שכלולה כבר בהוצאות המחודשות של המשחק, לרבות הגרסה המשופרת בהפרדה גבוהה שיצאה לפלייסטיישן 4 ול-Xbox One.
המשימה מתרחשת בשנת 1777, ובה קונור עוזר למתנקשת מאחוות המתנקשים בלואיזיאנה בשם אוולין דה גראנדפרה לחסל קצין טמפלרי מהלויאליסטים שמצא מפלט במצודה באזורי הספר של ניו יורק.
בחבילת ההרחבה "אוולין" שבמשחק "Assassin's Creed IV: Black Flag" שמו של קונור מוזכר לאחר שמתברר ששמר על קשר עם אוולין, והיא עזרה לו במשימתו להקים מחדש את אחוות המתנקשים אחרי מלחמת המהפכה.
בשנת 1784, קונור מבקש את עזרתה של אוולין לאתר שפחה לשעבר בשם פיישנס גיבס ולגייס אותה לאחווה אחרי שהיא נלחמה בו כשפגשה אותו.
בחלקי המשחק "Black Flag" שמתרחשים בזמנים המודרניים, ניתן להשתמש בהאקינג כדי לחשוף מחקר שוק של חברת אבסטרגו אנטרטיימנט (חברת המשחקים הבדיונית של תאגיד אבסטרגו), כאשר המחקר בוחן את האפשרות לשימוש עתידי בפרוטגוניסט קונור קנוויי לפרויקטים פוטנציאלים של החברה.
אולם, החברה בחרה שלא להשתמש בו עקב חזותו הנוקשה למעט מספר מקרים של זעם, והם סבורים שקהל המשתמשים לא יהיה מעוניין לדעת יותר על תרבות המוהוק.
למרות זאת, החברה מפיקה משחק בתוך המשחק "Assassin's Creed Unity" בכיכובו של קונור, וקראה לו "וושינגטון והזאב", כפי שנראה בתחילתו של המשחק.
כמו שאר הפרוטגוניסטים בסדרת המשחקים, תלבושתו של קונור ניתנת לפתיחה כפונקציה קוסמטית במספר הוצאות מאוחרות יותר של משחקי הסדרה.
בשנת 2022, קונור נוסף כדמות שניתן לשחק בה במשחק המובייל-תפקידים "Assassin's Creed Rebellion", וכן נוסף כדמות שניתן לשחק בה במשחק המציאות המדומה "Assassin's Creed Nexus VR".
קשת הסיפור שלו מתרחשת בשנת 1776 במהלך אירועי המשחק "Assassin's Creed III", ועוקבת אחריו כשהוא מקבל מסר מאכילס דבנפורט להציל בן חירות כלוא בבוסטון.
בספרים שנכתבו על משחקי Assassin's Creed, דמותו של קונור הופיעה בסיפור Assassin's Creed: Forsaken משנת 2012 בתור קריין, כאשר הוא מוצא את יומנו של אביו וקורא בו זמן מה לאחר מותו.
הוא מגלה על חייו הטרגיים של היית'ם והעובדה שבאמת היה אכפת לו מבנו, ושעשה את המיטב כדי להגן עליו.
בעקבות כך, קונור מבין ששפט אותו לחומרה ומתחרט על כך שלא יכל להתפייס עמו.
בשנת 2017, קונור הופיע בחלקה הרביעי והאחרון של מיני-סדרת הקומיקס Assassin's Creed: Reflections, והתברר שזמן מה לאחר מאורעות Assassin's Creed III התחתן עם אישה משבט שכן ונולדו לו שלושה ילדים, ביניהם בת שירשה ממנו את יכולתו הנדירה של ראיית העיט.
דמותו של קונור זכתה לביקורות מעורבות.
המבקרים ערכו לו השוואות לא מחמיאות לאביו היית'ם, שניתן לשחק בו בפרקים המוקדמים של המשחק, כמו גם לדמויותיהם של אלטאיר אבן לא-אחד ואציו אודיטורה דה פירנצה, כשזה האחרון היה הפופולרי ביותר.
דמותו של קונור דורגה במקומות הנמוכים ברוב רשימות הדירוגים של דמויות משחקי Assassin's Creed השונים, בעוד היו אלה שמיקמו אותו במקומות הראשונים.
אנדי קלי ממגזין PC Gamer תיאר את הדמות בתור אחת ש"זועפת, מחמיצה פנים ומתלוננת לכל אורכו של מה שנחשב למשחק הגרוע בתולדות משחקי Assassin's Creed".
באותה רשימה, דמותו של היית'ם מדורגת במקום הרביעי בגלל שמדובר בדמות מורכבת יותר ושכיף יותר לשחק בה מאשר בקונור.
המגזין הגרמני GamePro מיקם את הדמות במקום ה-13 ומתח ביקורת על החסך בפיתוח הדמות ועל אמונתה העיוורת במסדר המתנקשים, אך אישר את העובדה שמדובר בדמות חכמה יותר ממה שאנשים חושבים, ושדעתם תשתנה אם משחק המשך ל-Assassin's Creed III ימשיך לפתח את אישיותו.
ברשימת מגזין CBR לדירוגי הפרוטגוניסטים של המשחקים לפי מידת חביבותם על הקהל, דמותו של קונור סיימה במקום שלפני האחרון עקב מזגו החם והאלים.
אולם, לא כל הביקורות היו שליליות.
בביקורתו של כריס תורסטן ממגזין PC Gamer, הוא ציין שהאפיון לדמותו של קונור הוא חזק, ושניתן לו מרווח פעולה למרות שאינו אציו בעיקר בגלל חציו השני של הסיפור, שבו הוא עומד בזכות עצמו.
בביקורת דירוגי המתנקשים של מגזין TheGamer, קונור סיים במקום החמישי בזכות העובדה ששמר על צדקתו ועל תשוקתו לצדק אפילו אחרי שנמצא בקונפליקט עם בני בריתו.
בהיותו של קונור דמות ילידית, הוא זכה לביקורות מעורבות גם בקרב קהילת שבט המוהוק.
המפתחים ניסו ליצור את הדמות בצורה המדויקת ביותר שאפשר מבחינה היסטורית בעזרתם של יועצים ילידים.
המפתחים קיבלו הערכה על עבודתם המכבדת לחקור את תרבות המוהוק של קונור, את מערכת האמונות שלו, השפה והגישה שלו לחיים.
המנהל האמנותי של המשחק, אלכס הצ'ינסון, רצה להתרחק מתיאורים סטריאוטיפים וקלישאתיים של דמויות שאינן בעלות עור לבן, ולכן בחר להתמקד בנרטיב מורכב יותר לדמות מאשר במוצא שלה.
ילידי אמריקה היו מרוצים מתיאורו של קונור במשחק, בעיקר משום שמדובר בדמות ראשית במשחק מרכזי.
למרות שהדמות נקטלה על היותה "פרא אצילי", עדיין היו ביקורות משבחות על כך שהמשחק עושה עבודה טובה בתיאור מורשתו הילידית של קונור - שהיא הדבר היחיד שנותר לו במשחק, ובגלל חוויותיו יש לו כל הצדקה להיות כועס.
למרות שיש עדיין סטריאוטיפים בדמותו של קונור, חברת יוביסופט זכתה לביקורת חיובית על כך שלא הלבינה את סיפורו על אף שאירועי הסיפור מתרחשים באזור הקולוניאלי של התקופה המדוברת.
זאת ועוד, קונור מגלם את התפקיד הארכיטיפי של גיבור מערבי לבן, וקיים ניגוד גמור בין גילומה של הדמות לבין מיקומו כפרוטגוניסט הראשי במשחק בכך שהוא מביא את סיפורם של ילידי אמריקה לחזית הסיפור, בעוד מתחמק מהתיאור הסטריאוטיפי ההוליוודי של דמות ילידית.
דמותו של קונור הייתה מועמדת לפרס "דמות השנה" בטקס משחקי הווידאו של SpikeTV לשנת 2012, וכן לפרס עיצוב הדמות הטוב ביותר של טקס פרסי Inside Gaming.
ברטרוספקטיבה לאחור של ייצוג ילידים במשחקי וידאו, מגזין Comic Book Resources ציין בשנת 2022 את המשחק Assassin's Creed III ואת דמותו של קונור כמאמץ אצילי, ושיבח את החלטתה של יוביסופט לעבוד עם יועצים משבט המוהוק כדי לחקור את התרבות הילידית, את האמונות ואת השפה בצורה מכובדת.
קונור שרי הוא שחקן אמריקאי.
שרי למד בתיכון בסן חוזה.
הוא זכה במקום הראשון בתחרות הדיבייט הלאומית.
בגיל 16 הופיע בתוכנית "The Tonight Show" בהנחיית ג'יי לנו.
בתוכנית חיקה שרי את דונלד טראמפ.
עד שנת 2022 שיחק שרי בסרטים קצרים.
בשנת 2022 שיחק בתפקיד משנה בסרט הקולנוע "The Devil You Know" לצד עומאר אפס ומייקל איליי.
באותה שנה שיחק בתפקידים חוזרים בסדרות הטלוויזיה "מי מפחד מהחושך?" ו"רשימת חיסול".
בשנת 2024 שיחק בתפקיד ראשי לצדו של גבריאל לבל בסרט הנעורים הקומי "שגעון של מזנון".
+שנהסרטתפקידהערות2022The Devil You Knowקייל גרביש2024שגעון של מזנוןאיי.ג'יי.2025גילמור המאושר 2 (אנ')
+שנהסדרהתפקידהערות2022רשימת חיסולטי.ג'יי הווארד3 פרקיםמי מפחד מהחושך?מקס מת'יסון4 פרקים2023Table Read Podcastצ'אדפודקאסט; פרק: "12 Steps of Christmas"
קונור סטורי הוא שחקן אמריקאי.
קונור סטורי נולד ב-22 בפברואר 2000 בעיר אודסה השוכנת במדינת טקסס שבארצות הברית.
בראשית דרכו במשחק הופיע סטורי בתפקידים קטנים בסרטים שונים, כשהבולט מהם היה תפקידו כליאם האוזר בסרט משנת 2023.
בשנת 2024 הופיע סטורי בסרט "ג'וקר: טירוף בשניים" מבית אולפני די.סי, בו גילם אסיר צעיר ב, אשר נרמז כי הוא הג'וקר ה"אמיתי"; הוא נדרש לשמור בסוד על התפקיד ועל השתתפותו בסרט במשך כשנתיים לפני יציאת הסרט לאקרנים.
הוא סיפר על כך בריאיון לווראייטי: "הכול היה תחת מעטה סודיות כבד.
לא ידעתי שום דבר נוסף על הסרט מעבר לתפקיד שלי בו.
לא סיפרתי דבר לאיש במשך שנתיים".
בשנת 2025 לוהק לתפקיד הראשי של איליה רוזנוב בדרמת הספורט הרומנטית הקנדית "יריבות לוהטת".
החלטתו של במאי הסדרה ללהקו הושפעה רבות מהכימיה שהפגין עם השחקן הדסון ויליאמס שנבחן לתפקיד הראשי הנוסף.
עבור תפקיד זה סטורי למד רוסית ופיתח מבטא רוסי עבור הטקסטים ברוסית ובאנגלית כאחד.
בוושינגטון פוסט נכתב: "ויליאמס וסטורי הם חושפניים.
פניהם לוכדות תערובת מורכבת של רגשות, הכימיה ביניהם משוגעת".
, מחברת סדרת הספרים "Game Changers" שעל בסיסה נכתבה הסדרה, שיבחה את משחקו של סטורי; היא אמרה כי כאשר הזהירה אותו שהדמות של איליה חביבה במיוחד על המעריצים, היא הרגישה כאילו דיברה ישירות לאיליה עצמו מאחר שהשחקן חי את הדמות בצורה טובה כל כך על הסט.
סטורי זכה לשבחים גם על ה"מיקרו הבעות יוצאות הדופן" שלו בתפקיד.
סטורי יקריין את תפקידו ללא המבטא שאפיין את דמותו בסדרה "Heated Rivalry".
שנהסדרהתפקידהערות2023דייר גס רוחמיני-סדרה2025יריבות לוהטתאיליה גריגורייביץ' רוזנובתפקיד ראשי
הקוֹנְטְרַבָּס (בעברית: בַּטְנוּן) הוא כלי נגינה, בעל המנעד הנמוך ביותר במשפחת כלי הקשת הכוללת גם את הצ'לו (שאורכו כמחצית מגודל הקונטרבס), הוויולה והכינור.
בניגוד לשאר כלי הקשת המודרניים, הקונטרבס מכוון בקוורטות ולא בקווינטות ומיתריו הם מי־לה־רה־סול (מהנמוך לגבוה) בדומה לויולה דה גמבה – כלי קשת עתיק ממנו התפתח הקונטרבס.
מסיבה זו ומסיבות מבניות, קיימת מחלוקת על שיוכו של הקונטרבס למשפחת הכינור או למשפחת הוויולה.
התווים לקונטרבס נכתבים בדרך כלל במפתח פה בטרנספוזיציה של אוקטבה למטה כדי למנוע כתיבת קווי עזר רבים מתחת לחמשה.
הקונטרבס קיים בגדלים ומבנים שונים.
קיימות שתי צורות עיקריות לגופו של הקונטרבס – כינור (violin) וויולה דה גמבה (viol de gamba), בנוסף קיימת צורת הבוזטו (busseto) – צורת נדירה המזכירה צורה של אגס.
גבו של הקונטרבס יכול להיות מעוקל בדומה לגבו של הכינור או ישר בדומה לויולה דה גמבה.
גודלו של הקונטרבס אינו קבוע והוא משתנה בהתאם לגובהו של הנגן וגודל ידיו.
הגודל הסטנדרטי הוא 3/4 אשר גובהו הוא כ־180 ס"מ.
גדלים נפוצים נוספים הם 4/4 ו־1/2 (הגדלים אינם בהשוואה לגודל מלא – גודל 1/2 אינו חצי מגודלו של 4/4).
הקונטרבס בנוי מכמה סוגי עצים עיקריים – אדר (הגב, הצדדים והצוואר), אשוחית (הבטן) והובנה (השחיף ותפס המיתרים).
כיום משתמשים גם בעץ לבוד על מנת להפחית את עלות הקונטרבס.
"השבלול" (Scroll) – נמצא בקצה הקונטרבס ומשמש כקישוט בלבד.
הראש (Head) – בו נמצאים מפתחות הכיוון.
אמור להיות מעל ראשו של הנגן.
מפתחות הכיוון (Tuning Pegs) – בניגוד לשאר כלי הקשת, מפתחות הקונטרבס עשויים מתכת ומורכבים מגלגלי שיניים, מה שהופך אותם לקלים יותר לסיבוב ולכן הכיוון נעשה משם.
כיוון הקונטרבס, בניגוד לשאר כלי הקשת המכוונים בקווינטות, נעשה בקוורטות כמו של גיטרת הבס המודרנית (מי, לה, רה, סול).
"נאט" (Nut) – חתיכה קטנה עשויה עצם, פלסטיק, מתכת או עץ הנמצאת בין הראש ל"שחיף" (Fingerboard) המונע מן המיתרים לנוע יותר מדי ולגרום ל"זמזום" של המיתרים.
השחיף (Fingerboard) – השחיף או לוח האצבוע הוא החלק שבו לוחצים על המיתרים כדי לשנות את הצליל והוא חציו מעל גוף הקונטרבס וחציו מתחתיו.
המיתרים (Strings) – בעבר היו מיתרי הקונטרבס עשויים ממעי חזיר, אולם החל מסוף המאה ה־19 בערך, בזכות שכלולים טכנולוגיים, עשויים מיתריו מסלילי מתכת מלופפים מסביב למיתרי מתכת מתוחים.
הצוואר (Neck) – החלק שבו אוחזים את הקונטרבס עליו נמצאים השחיף המיתרים.
הגוף (Body) – משמש גם כתיבת התהודה של הקונטרבס שמגבירה את הצליל.
הגוף מורכב מעיקולים התורמים לאקוסטיקה.
חורי־F holes) F) – חורי F או S הם חורי התהודה מהם יוצא הצליל בדומה לשאר כלי הקשת, נקראים כך בגלל הדמיון לאותיות F ו־S.
עיקול־C-Bout) C) – נקרא כך בגלל הדמיון לאות C.
הגשר (Bridge) – תפקידו גם להגביה את המיתרים, אך בעיקר להעביר את רטט המיתרים לגוף הקונטרבס.
צורתו מעוגלת, על־מנת ליצור זווית בין המיתרים, וכך הקשת יכולה לנגן על מיתר אחד כל פעם.
הגשר מוצמד לגוף הקונטרבס באמצעות לחץ המיתרים.
הגשר עשוי גם הוא מעץ אדר.
בחלק מהגשרים ישנם ברגים המאפשרים לנגן לשנות את גובה המיתרים בהתאם סגנון או ליצירה (כך בנגינה סולנית ווירטואוזית יועדף גובה מיתרים נמוך יותר מאשר בנגינה בתזמורת בה יועדף גובה גבוה יותר אשר מעניק "נפח" לצליל) הגשר לרוב מעוטר ומעוצב, ולפעמים נחרט עליו שם הבונה שלו.
תפס המיתרים (Tailpiece) – החלק דרכו מושחלים המיתרים.
הרגלית (End Pin) – משמשת להשענת הכלי ועל מנת להגביהו לגובה שיתאים לנגן.
הנשמה היא מקל עץ ישר הנמצא בין הבטן לגב הכלי, ולה כמה תפקידים, האחד הוא לשמור שבטן הכלי לא תשקע מהלחץ המופעל על הגשר, והשני הוא לקבוע את גוון הצליל.
הנשמה קובעת את כל גוון הצליל של הכלי, וכל תזוזה קטנה של הנשמה תשנה את אופי הכלי.
הצליל בקונטרבס מופק באמצעות קשת (העשויה משערות זנב סוס המתוחות על יתד העשויה עץ).
לקונטרבס קיימים שני סוגי קשתות – קשת גרמנית, המוחזקת באחיזה תחתית, וקשת צרפתית, המוחזקת באחיזה עילית.
לרוב מקל הקשת עשוי מעץ ברזיל (פרנאמבוקו) אך כיום משתמשים בחומרים נוספים כמו שיטה (Snakewood), פייברגלאס וסיבי פחמן זאת בשל עלותו של עץ הפרנאמבוקו.
הפרוג (החלק בו מחזיקים את הקשת) עשוי בדרך כלל מהוֹבְנֶה.
ניתן להדק את שערות הקשת באמצעות בורג הנמצא בסמוך לפרוג.
על מנת להגדיל את האחיזה של הקשת במיתרים ולסייע בהרעדתם משתמשים בשרף המופק מעצי מחט.
השרף בו משתמשים לקשת הקונטרבס רך ודביק יותר מהשרף של שאר כלי הקשת.
הוראת הנגינה בקשת נקראת "ארקו" (arco).
נגן הקונטרבס עומד או יושב על כיסא גבוה ומחזיק את הקונטרבס במאונך, נוטה קלות לכיוון גופו.
כשהנגן עומד, ה"נאט" אמור להיות בערך בגובה עיניו של הנגן.
בתחתית הכלי ישנה "רגל" ובעזרתה משעינים את הקונטרבס על הרצפה.
משום שלקונטרבס אין סריגים המסמנים את מיקום הצלילים (כמו בגיטרה),ישנן פוזיציות המאפשרות לנגן למצוא את מיקום הצלילים לאורך השחיף.
בדרך כלל הפוזיציות משתמשות בשלוש אצבעות (המורה, האמה והזרת) כאשר המרחק בין האצבע המורה לזרת הוא טון.
יד שמאל לוחצת על המיתרים בעזרת האצבעות, לכיוון הגוף בזמן שהאגודל מאחור, לא לוחץ.
בדומה לצ'לו, בפוזיציות הגבוהות, הנגן משתמש בפוזיציית אגודל, זה כדי להגיע לחציו התחתון של השחיף.
בפוזיציה זו משתמשים בדרך כלל באגודל, המורה האמה והקמיצה, ולעיתים רחוקות משתמשים גם בזרת.
טכניקה נפוצה בקונטרבס היא הפיציקטו – נגינה באמצעות פריטה על המיתרים תוך שימוש באצבעות.
הקונטרבס הוא חבר מן המניין בסקציית כלי הקשת בתזמורות סימפוניות וכן בהרכבים קאמרים.
בדרך כלל בתזמורת, הקונטרבס מנגן את תפקיד הבס אשר לעיתים מוכפל על ידי הצ'לו.
בתזמורת סימפונית יש בין ארבעה לשמונה נגנים אך בתזמורות גדולות יכולות למנות עשרה או שנים עשר נגנים.
במהלך השנים נכתבו לקונטרבס תפקידים סולניים (בתוך סימפוניות למשל) ואף יצירות סולניות (קונצ'רטי).